stanford-oval/wikipedia huggingface dataset:
Moi... Lolita
מיקומי שיא

|   ‏‏‏  מצעדים ודירוגים (2000–2002)> מדינה |   ‏‏‏  מצעדים ודירוגים (2000–2002)> מצעד |   ‏‏‏  מצעדים ודירוגים (2000–2002)> מיקום שיא |   ‏‏‏  מצעדים ודירוגים (2000–2002)>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אירופה | אירופה הוט 100 | 7 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 34 |  |
|  ארצות הברית | בילבורד הוט 100 | - |  |
|  גרמניה | GfK – טופ 100 | 5 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 2 |  |
|  הולנד | מצעד 100 הסינגלים ההולנדיים | 2 |  |
|  הונגריה | Rádiós Top 40 | 15 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 2 |  |
|  ישראל | מדיה פורסט ישראל | - |  |
|  ישראל | המצעד הרשמי של גלגלצ | 1 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 6 |  |
|  פולין | ZPAV | 2 |  |
|  פלנדריה | אולטראטופ 50 | 4 |  |
|  צרפת | SNEP | 2 |  |
|  שוודיה | סוורייטופליסטן | 52 |  |
|  שווייץ | המצעד השווייצרי | 11 |  |
|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  פולין | ZPAV | 5 |  |
|   ‏‏‏  מצעדי סוף שנה (2000)> מדינה |   ‏‏‏  מצעדי סוף שנה (2000)> מצעד |   ‏‏‏  מצעדי סוף שנה (2000)> מיקום שיא |   ‏‏‏  מצעדי סוף שנה (2000)>  |
| --- | --- | --- | --- |
|  אירופה | אירופה הוט 100 | 20 |  |
|  ולוניה | אולטראטופ 40 | 6 |  |
|  צרפת | SNEP | 3 |  |
|  שווייץ | המצעד השווייצרי | 28 |  |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |   ‏‏‏  מצעדי סוף שנה (2001)>  |
| --- | --- | --- | --- |
|  אוסטריה | Ö3 אוסטריה טופ 40‏ | 66 |  |
|  אירופה | אירופה הוט 100 | 29 |  |
|  גרמניה | GfK – טופ 100 | 38 |  |
|  הולנד | מצעד 40 הסינגלים ההולנדיים | 6 |  |
|  הולנד | מצעד 100 הסינגלים ההולנדיים | 14 |  |
|  ולוניה | אולטראטופ 40 | 96 |  |
|  ישראל | מדיה פורסט ישראל | - |  |
|  ישראל | גלגלצ | 8 |  |
|  פלנדריה | אולטראטופ 50 | 16 |  |
|  צרפת | SNEP | 52 |  |
|  שווייץ | המצעד השווייצרי | 82 |  |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |   ‏‏‏  מצעדי סוף שנה (2002)>  |
| --- | --- | --- | --- |
|  אוסטריה | Ö3 אוסטריה טופ 40‏ | 34 |  |
|  אירופה | אירופה הוט 100 | 76 |  |
|  גרמניה | GfK – טופ 100 | 86 |  |
|  הממלכה המאוחדת | מצעד הסינגלים הבריטי | 161 |  |
נתוני מכירות

| מקום | תארים | מכירות |
| --- | --- | --- |
| הולנד (NVPI) | זהב | 40,000 |
| צרפת (SNEP) | יהלום | 750,000 |
| שווייץ (IFPI Switzerland) | פלטינה | 50,000 |
הערות שוליים

1 2  Alizée - Moi… Lolita, Discogs (באנגלית)
↑  Axelle Red – Ma Prière (1997, CD) (באנגלית), נבדק ב-2021-05-16
↑  Jennifer Lopez - Waiting For Tonight, Discogs (באנגלית)
↑  Vidéo : Alizée, de Graines de star à aujourd’hui, Femme Actuelle (בצרפתית)
↑  Alizée – Moi... Lolita, נבדק ב-2021-05-16
↑  Alizee : Moi… Lolita, NME, ‏2005-09-12 (באנגלית בריטית)
1 2  Les certifications, SNEP (ב־)
↑  Professional Manufacturers, China Quality Suppliers on disqueenfrance.com, www.disqueenfrance.com
↑  ALIZEE | full Official Chart History | Official Charts Company, www.officialcharts.com
↑  Alizée - Moi... Lolita (Clip Officiel HD), נבדק ב-2021-05-16
↑  "Dutch single certifications – Alizée – Moi... Lolita"
↑  Die Offizielle Schweizer Hitparade - hitparade.ch, www.swisscharts.com
| --- | --- |
בקרת זהויות :  MusicBrainz work: df5f04e1-36ac-3f30-8e10-868d5e53a213
SOSEMANUK

SOSEMANUK הוא צופן זרם סינכרוני שפותח ב-2005 בתמיכת משרד החינוך הצרפתי ומשרדים אחרים, על ידי Côme Berbain ועמיתיו ואשר נבחר על ידי eSTREAM יחד עם שלושה אלגוריתמים נוספים כמועמד מועדף לתקן הצפנת זרם בפרופיל 1 (קטגוריית תוכנה). SOSEMANUK הוא שיפור של צופן הזרם SNOW ומבוסס גם על צופן בלוקים סרפנט. הצופן מקבל מפתח ההצפנה בטווח אורכים של 128-256 סיביות (הביטחון המושג הוא לכל היותר ברמה של 128 סיביות) וכן וקטור אתחול בגודל 128 סיביות ומפיק בכל צעד פלט של ארבע מילים של זרם מפתח (בסך הכול 128 סיביות), הצפנת טקסט-המקור מתבצעת ברמת מילים, ארבע מילים בכל פעימה, באמצעות חיבור XOR עם זרם הפתח. SOSEMANUK בטוח יותר ובעל ביצועים טובים יותר מ-SNOW 2.0, במיוחד שלב הכנת וקטור האתחול מהיר יותר ומצבו הפנימי (internal state) מצומצם בגודלו בסך הכול 384 סיביות, מה שמאפשר ביצועים טובים יותר.
SOSEMANUK אינו מוגן בזכויות יוצרים או בפטנט והוא חופשי לשימוש. פירוש השם הוא 'נחש שלג' בשפת  Cree והוא מתייחס לספורט פופולרי של שבטי ילידים באמריקה הצפונית. זאת בשל הדמיון שלו לצפנים SNOW וסרפנט (נחש במיתולוגיה).
סרפנט

SOSEMANUK משתמש בגרסה מותאמת של ליבת צופן הבלוקים סרפנט גם כדי לאתחל את מפתח ההצפנה המורחב וגם כחלק מהמצב הפנימי של צופן הזרם. לצורך SOSEMANUK סרפנט חולק לשני פרימיטיבים פשוטים Serpent1 ו-Serpent24 כדלהלן:
Serpent1 מתאר סבב אחד של סרפנט ממנו הופשטו שלב הוספת המפתח והטרנספורמציה הליניארית והוא כולל רק את תיבת ההחלפה (S-box) השלישית. הפונקציה Serpent1 מקבלת רביעייה של מילים בגודל 32 סיביות ומחזירה פלט של ארבע מילים בגודל זהה לאחר ערבוב עם תיבת ההחלפה במצב bitslice (ראה צופן סרפנט). התפקיד של Serpent1 הוא לשמש כפונקציה אי-ליניארית על ערכי הביניים של המצב הפנימי.
Serpent24 היא פונקציה המבצעת 24 סבבים המקבילים ל-24 הסבבים הראשונים של סרפנט המקורי למעט העובדה שהסבב האחרון מלא. בניגוד לצופן סרפנט שמבצע 32 סבבים כאשר האחרון הוא סבב חלקי (ללא הטרנספורמציה הליניארית). Serpent24 מבצע את הסבב ה-24 באופן הבא:
ולמעשה משתמש רק ב-25 תת-מפתחות  K_{0},...,K_{24} הנוצרים בתהליך הרחבת המפתח של צופן סרפנט. הפונקציה Serpent24 נדרשת רק לצורך שלב האתחול והכנת המפתח של SOSEMANUK (להלן).
תיאור האלגוריתם

המצב הפנימי (internal state) של צופן הזרם SOSEMANUK מנוהל על ידי אוגר זיזה המכיל עשרה אלמנטים בגודל 32 סיביות ואוטומט סופי המכיל זיכרון בגודל שתי מילים. בסך הכול 12 מילים. להלן תיאור רכיבי הצופן.
תיאור האלגוריתם > LFSR

הצופן כולל אוגר זיזה יחיד מסוג LFSR המכיל עשרה אלמנטים מהשדה המורחב  F_{2^{32}}. כל אלמנט מיוצג על ידי הווקטור  (\alpha ^{3},\alpha ^{2},\alpha ,1) כאשר  \alpha  הוא אלמנט מהשדה  F_{2^{8}} בגודל בית אחד. כאשר השדה  F_{2^{8}} מוגדר על ידי הפולינום הפרימיטיבי  q(x)=x^{8}+x^{7}+x^{5}+x^{3}+1. פעולות חיבור וכפל סגורות מודולו 256. הייצוג המקובל הוא הקסדצימלי למשל האלמנט  \beta ^{23} מיוצג על ידי " {\text{0xE1}}". האלמנטים של השדה  F_{2^{32}} נוצרים על ידי הפולינום הפרימיטיבי:
וכל אלמנט  y\in F_{2^{32}} מזוהה על ידי  \textstyle \sum _{i=0}^{3}y_{i}\alpha ^{i}. היתרון של מבנה זה ברור, פעולת חיבור בין שני אלמנטים בשדה היא בעצם XOR (המסומן כאן בקיצור  \oplus ) שהיא פעולה מהירה במונחי מחשוב ופעולות כפל וחילוק מתורגמות להזזות (shift) בסיביות. כלומר כפל ב- \alpha  הוא הזזה לשמאל של סיביות האופרנד 8 פוזיציות ולאחריה חיסור מותנה (חיבור וחיסור זהים בשדה זה) שהוא בעצם פעולת XOR עם הפולינום הקבוע  p(x), רק אם הסיבית העליונה שנפלטת כתוצאה מההזזה היא '1'. חילוק מתבצע בדרך דומה, ההזזה היא לימין במקום לשמאל ומשתמשים בקבוע אחר (ההופכי של  p(x)) לחילוק אם וכאשר הסיבית התחתונה (שנפלטה) היא '1'. בדרך זו אפשר לבצע ביעילות כפל בכל חזקה של  \alpha  על ידי איטרציה.
מעשית מאיצים את פעולות הכפל והחילוק ב- \alpha  על ידי שימוש בטבלאות חיפוש table lookup המקודדות מראש. לדוגמה אם נתונות טבלאות  T_{1},T_{2} המכילות את כל 256 האפשרויות של בית אחד עבור כפל וחילוק בהתאמה, הכפל יהיה  \alpha \cdot x=(x\ll 8)\oplus T_{1}[x\gg 24] והחילוק הוא   \alpha ^{-1}\cdot x=(x\gg 8)\oplus T_{2}[1^{st}{\text{ byte of }}x]
בכל מחזור זמן, מחושב ערך חדש מהאלמנטים  s_{1},...,s_{10} של LFSR לפי נוסחת הנסיגה  s_{t+10}=s_{t+9}\oplus \alpha ^{-1}s_{t+3}\oplus \alpha s_{t} עבור  t>0 ותכולת האוגר כולו מוזזת (shift). מעשית פעולת ההזזה מתבצעת בשיטת חלון על ידי ניהול מצביעים במקום העתקה פיזית של כל ערכי התאים.
הפולינום  \pi (x)=\alpha x^{10}+\alpha ^{-1}x^{7}+x+1 הוא פונקציית ההיזון של ה-LFSR. כיוון ש- \pi (x) פרימיטיבי מחזוריות האוגר מקסימלית והיא  2^{320}-1.
תיאור האלגוריתם > אוטומט סופי

הצופן כולל אוטומט סופי בקיצור FSM שהוא רכיב המכיל זיכרון פנימי בגודל 64 סיביות המחולק לשני אוגרים  R_{1},R_{2}. ובכל צעד מקבל את המילים 1, 8 ו-9 מאוגר ה-LSFR, מעדכן את הזיכרון הפנימי ומחזיר מילה אחת:
R1_{t}=(R2_{t-1}+{\text{mux}}({\text{lsb}}(R1_{t-1}),s_{t+1},s_{t+1}\oplus s_{t+8})){\text{ mod }}2^{32}
R2_{t}={\text{Trans}}(R1_{t-1})
f_{t}=(s_{t+9}+R1_{t}{\text{ mod }}2^{32})\oplus R2_{t}
כאשר פונקציית המעבר הפנימית Trans היא טרנספורמציה אי ליניארית המוגדרת כך:
הפונקציה  {\text{lsb}}(x) היא הסיבית הפחות משמעותית של  x. הפונקציה  {\text{mux}}(c,x,y) שווה ל- x אם  c=0 או ל- y אם  c=1. הקבוע  M הוא  {\text{0x54655307}} (ייצוג הקסדצימלי של עשר הספרות הראשונות של פאי). הסימן  \lll 7 מייצג הזזה מעגלית של מילה בגודל 32 סיביות בשבע סיביות.
תיאור האלגוריתם > המצב הפנימי

הפלט של האוטומט FSM ופלט האוגר LFSR משמשים יחד לעדכון המצב הפנימי. בכל מחזור זמן  t תוצאות אוגר הזיזה (LFSR) והאוטומט (FSM) נאספות בחוצץ פנימי ומשולבות יחד כדי לייצר פלט  z_{i} של המצב הפנימי. כאשר  t=0 זהו המצב הראשוני של הצופן והפלט הראשון שלו הוא  z_{1}. בכל מחזור זמן  t\geq 1 הפעולות הבאות מתבצעות:
FSM מתעדכן: האוגרים  R1_{t},R2_{t} וערך הביניים  f_{t} מחושבים לפי  R1_{t-1},R2_{t-1},s_{t+1},s_{t+8},s_{t+9}. הערך  f_{t} מאוחסן בחוצץ הפנימי.
LFSR מתעדכן:  s_{t+10} מחושב מהערכים  s_{t},s_{t+3},s_{t+9}. הערך  s_{t} מהווה חלק מפלט האוגר ומאוחסן בחוצץ פנימי ותכולת האוגר מוזזת.
ואחת לארבעה מחזורי זמן מופקים ארבעה ערכי פלט  z_{t},z_{t+1},z_{t+2} ו- z_{t+3} המחושבים מערכי הביניים שנאספו  f_{t},f_{t+1},f_{t+2} ו- f_{t+3} ופלטי האוגר  s_{t},s_{t+1},s_{t+2} ו- s_{t+3}.
פלט FSM משמש קלט לפונקציה Serpent1 שמקבלת ארבע מילים ומחזירה ארבע מילים, התוצאה מחוברת ב-XOR עם פלט האוגר LFSR כדלהלן:
כאשר  f_{i} הם פלט האוטומט ו- s_{i} הם פלט האוגר. המצב הפנימי בזמן  t+4 הוא  (z_{t+3},z_{t+2},z_{t+1},z_{t}).
תיאור האלגוריתם > הכנת מפתח והוספת וקטור האתחול

הכנת הצופן לפעולה כוללת שלב הכנת המפתח שנעשה ללא תלות בוקטור האתחול ושלב הוספת וקטור האתחול. ההפרדה הגיונית כיוון שמפתח ההצפנה משתנה בתדירות נמוכה יותר מוקטור האתחול, לכן ניתן לקצר את התהליך ההכנה על ידי דילוג על השלב הראשון כאשר המפתח נותר זהה. שלב הכנת המפתח נעשה על ידי פרוצדורת הרחבת המפתח שהיא דומה לפונקציה המקבילה בצופן הבלוקים המקורי סרפנט. הפרוצדורה מקבלת מפתח הצפנה (המסופק על ידי המשתמש) ומרחיבה אותו ל-25 תת-מפתחות בגודל 128 סיביות המקבילים למאה מילים (בניגוד לצופן סרפנט שבו מיוצרים 33 תת-מפתחות). וכן בניגוד לסרפנט, מפתח-ההצפנה הראשוני ב-SOSEMANUK צריך להיות לפחות 128 סיביות. אף על פי שאפשר להשתמש גם במפתח 256 סיביות, רמת הביטחון של הצופן לא תשתנה והיא תוותר 128 סיביות. תהליך הרחבת המפתח מתואר בצופן סרפנט.
לאחר הכנת המפתח המורחב הפרוצדורה Serpent24 משמשת כרגיל כצופן בלוקים להצפנת וקטור האתחול המסופק על ידי המשתמש. מתוך 24 הסבבים של הפרוצדורה רק פלט הסבבים 12, 18 ו-24 מנוצלים. כל אחד מהם בגודל ארבע מילים. כאשר בסבב ה-24 הפלט הוא רק לאחר XOR עם תת-מפתח סרפנט ה-25. לצורך המחשה פלט סבב 12 מסומן בקיצור  Y_{3}^{12},Y_{2}^{12},Y_{1}^{12},Y_{0}^{12} וכן לגבי היתר. בסך הכול 12 מילים המשמשים לאתחול המצב הפנימי של SOSEMANUK כדלהלן:
סיכום ארבעת הצעדים הראשונים של צופן SOSEMANUK בהינתן המצב ההתחלתי המתואר:
בצעד הראשון  R1_{1},R2_{1} ו- f_{1} מחושבים מהערכים ההתחלתיים  R1_{0},R2_{0},s_{2},s_{9} ו- s_{10}.
ערכי הביניים  s_{1},f_{1} מאוחסנים בחוצץ הפנימי.
המילה  s_{11} מחושבת על ידי פונקציית ההיזון מהאלמנטים  s_{10},s_{4} ו- s_{1} והמצב הפנימי של האוגר מתעדכן למצב חדש  s_{2} עד  s_{11}.
האוטומט FSM והאוגר LFSR מופעלים שלוש פעמים נוספות עד שמצטברים בחוצץ הפנימי שמונת ערכי הביניים הראשונים  f_{1},f_{2},f_{3},f_{4} וכן  s_{1},s_{2},s_{3},s_{4}.
ארבעת הפלטים הראשונים של הצופן  z_{1},z_{2},z_{3} ו- z_{4} מועברים פעם אחת ב-Serpent1 והפלט מחובר ב-XOR עם  s_{4},s_{3},s_{2},s_{1} בהתאמה, לקבלת הפלט הסופי.
תיאור האלגוריתם > תיבות החלפה

תיבות ההחלפה של SOSEMANUK הן שמונה תיבות ההחלפה של סרפנט,  4\times 16 סיביות כל אחת, המוגדרות כתמורה מעל  Z_{16}:
0   1   2   3   4   5   6   7   8   9  10  11  12  13  14  15
S0 : 03, 08, 15, 01, 10, 06, 05, 11, 14, 13, 04, 02, 07, 00, 09, 12
S1 : 15, 12, 02, 07, 09, 00, 05, 10, 01, 11, 14, 08, 06, 13, 03, 04
S2 : 08, 06, 07, 09, 03, 12, 10, 15, 13, 01, 14, 04, 00, 11, 05, 02
S3 : 00, 15, 11, 08, 12, 09, 06, 03, 13, 01, 02, 04, 10, 07, 05, 14
S4 : 01, 15, 08, 03, 12, 00, 11, 06, 02, 05, 04, 10, 09, 14, 07, 13
S5 : 15, 05, 02, 11, 04, 10, 09, 12, 00, 03, 14, 08, 13, 06, 07, 01
S6 : 07, 02, 12, 05, 08, 04, 06, 11, 14, 09, 01, 15, 13, 03, 10, 00
S7 : 01, 13, 15, 00, 14, 08, 02, 11, 07, 04, 12, 10, 09, 03, 05, 06
לצורך האצת ביצועים, מעדיפים בפועל החלפה בשיטת Bitslice כמו בסרפנט. בשיטה זו החלפה של ארבע מילים מתבצעת במקביל על ידי צירוף פעולות בסיסיות כמו XOR ו-AND.
תיאור האלגוריתם > פונקציה ליניארית

הפונקציה הליניארית פועלת על ארבע מילים באורך 32 סיביות כל אחת המסומנות  X_{0},X_{1},X_{2},X_{3} כאשר  X_{0} היא המילה הפחות משמעותית (LSW) והיא מוגדרת כך:
ביטחון ויעילות

לפי תקן eSTREAM הצופן הוכרז בטוח לשימוש נכון לשנת 2008. SOSEMANUK נבדק היטב על ידי קריפטוגרפים רבים, לא ידוע על התקפות יעילות כנגד הצופן ולהערכת המפתחים ביטחונו הוא  2^{128}. ב-2006 פותחה התקפה שנקראת Guess-and-determine כנגד הצופן שבה אפשר לשחזר את מצבו הפנימי המלא של הצופן לאחר האתחול, בסך הכול 384 סיביות בסיבוכיות זמן של  2^{224}. צריך לזכור שגם ניחוש מצבו הפנימי של הצופן אינו חושף את מפתח ההצפנה כיוון שלשם כך צריך לפרוץ גם את Serpent24 שמהווה חלק מהכנת המפתח. ב-ASIACRYPT-2008 הוצגה התקפה כנגד SOSEMANUK שבעזרתה אפשר לשבור את הצופן על ידי שחזור המצב הפנימי בזמן של  2^{148} ולאחר מכן הוצג שיפור של אותה התקפה בפקטור של  2^{10}. התקפה חדשה שפורסמה ב-2010 שהיא סוג של Guess-and-determine דהיינו ניחוש המצב הפנימי של הצופן מגיעה לזמן של  2^{176}.
צופן SOSEMANUK מהיר יותר מצופן SNOW ומסרפנט במיוחד בתוכנה. הצופן יכול להגיע לתפוקה של 4.7 מחזורי שעון לבית בישום ממוטב.
ראו גם

צופן זרם
סרפנט
הערות שוליים

↑  SOSEMANUK
↑  http://www.ecrypt.eu.org/stream/papersdir/2006/009.pdf
↑  http://link.springer.com/chapter/10.1007%2F978-3-540-89255-7_32
↑  http://link.springer.com/chapter/10.1007%2F978-3-642-14423-3_8
↑  http://link.springer.com/chapter/10.1007%2F978-3-642-17373-8_9
תיאור כללי של צופן SOSEMANUK, הסמלים  \odot  ו- \boxplus  מייצגים כפל וחיבור אלמנטים בשדה  \mathbb {F} _{2^{8}}.
Stay Beautiful

| --- | --- |
 שיר בביצוע טיילור סוויפט
 מתוך האלבום Taylor Swift
 יצא לאור:  24 באוקטובר 2006
 תאריך הקלטה:  2005–2006
 סוגה:  קאנטרי
 שפה:  אנגלית
 אורך:  3:56
 חברת תקליטים:  ביג משין
 כתיבה:  טיילור סוויפט, ליז רוז
 הפקה:  נייתן צ'פמן
"Stay Beautiful" (בעברית: "להישאר יפה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, Taylor Swift. השיר יצא לאור ב-24 באוקטובר 2006, בסמוך לצאת האלבום עצמו, על ידי חברת התקליטים ביג משין רקורדס.
בנוסף לכך, נכלל השיר במהדורת Taylor Swift (Best Buy Exclusive) שהוציאה סוויפט ב-26 באוקטובר 2006.
רקע וכתיבה

השיר נכתב על ידי טיילור סוויפט וליז רוז שכתבה עימה שירים כמו "Teardrops on My Guitar" ו-"Picture to Burn", והופק על ידי נייתן צ'פמן. "Stay Beautiful" הוא שיר שנכתב על ילד שסוויפט התאהבה בו בתיכון. היא מבינה כי ייתכן ומערכת יחסים לא תצליח לקרות, אך ממשיכה לחשוב עליו באופן רומנטי.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.
ביקורת

ברולינג סטון הוא דורג במקום ה-173 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 87 |  |
| רולינג סטון | כל 206 השירים של טיילור סוויפט, לפי דירוג | 173 |  |
| BuzzFeed | 167 השירים הטובים ביותר של טיילור סוויפט, לפי דירוג | 141 |  |
| NME | השירים הטובים ביותר של טיילור סוויפט, לפי דירוג | 99 |  |
| Paste | 158 השירים הטובים ביותר של טיילור סוויפט, לפי דירוג | 44 |  |
| Vulture | 179 השירים הטובים ביותר של טיילור סוויפט, לפי דירוג | 126 |  |
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  ארצות הברית | בילבורד הוט 100 | – |  |
הערות שוליים

1 2  Taylor Swift by Taylor Swift, Genius (באנגלית)
1 2  Release group “Taylor Swift” by Taylor Swift - MusicBrainz, musicbrainz.org
1 2  Taylor Swift - Taylor Swift | Songs, Reviews, Credits | AllMusic (באנגלית), נבדק ב-2021-01-09
↑  Taylor Swift (Best Buy Exclusive) by Taylor Swift, Genius (באנגלית)
↑  Taylor Swift – Teardrops on My Guitar (באנגלית), נבדק ב-2021-02-05
↑  Taylor Swift – Picture to Burn (באנגלית), נבדק ב-2021-02-05
1 2  Taylor Swift – Stay Beautiful (באנגלית), נבדק ב-2021-02-05
↑  Taylor Swift, נבדק ב-2021-02-05
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
Transformer

Transformer הוא אלבומו השני ואלבום הפריצה של לו ריד שיצא בנובמבר 1972. אלבום זה כלל בעיקר חומר חדש, בניגוד לאלבום הסולו הראשון שלו, Lou Reed, שכלל שמונה שירים שהוקלטו לפני כן בידי הוולווט אנדרגראונד.
הפקה

האלבום הופק בידי דייוויד בואי ומיק רונסון, שגם עיבדו את שירי האלבום בצוותא עם ריד.
האלבום מכיל להיטים גדולים כמו "Walk on the Wild Side" ,"Perfect Day" ו-"Satellite of Love" שהובילו אותו להצלחה מסחרית גדולה יותר מאשר זו של אלבומיה של הוולווט אנדרגראונד והפך את ריד לכוכב גדול בפני עצמו.
"Andy's Chest" ו-"Satellite of Love" הוקלטו על ידי ריד כבר במסגרת הוולווט אנדרגראונד, אך לא נכללו באלבומי הלהקה. הם עובדו מחדש מסגנון קצבי ופופי לבלדות עדינות. "Walk on the Wild Side" הפך ללהיט בינלאומי גדול וזכה להשמעות מרובות ברדיו על אף נושאיו הפרובוקטיביים הכוללים טרנסקסואליות, סמים ומין אוראלי, והוא נחשב בעיני רבים לשירו האולטימטיבי של ריד. השיר מתאר את מסעותיהם של מספר דמויות אל העיר ניו יורק והוא מהווה מעין ביוגרפיה של הדמויות מתוך סדנת "The Factory" של אנדי וורהול שכונו ה"וורהול סופרסטארס". השיר הושפע גם מהרומן "A Walk on the Wild Side" של נלסון אלגרן והוא כולל נגינת סקסופון וקונטרבס.
"Perfect Day" הוא שיר אהבה פשטני-במתכוון ("גרמת לי לשכוח את עצמי; האמנתי שאני מישהו אחר, מישהו טוב"), עד כדי כך שרבים פירשו אותו כשיר אהבה לסם ההרואין לו היה ריד מכור במהלך שנות השבעים. פרשנויות מסוג זה גרמו לאנשים רבים בבריטניה להתבדח על חשבונה של רשת BBC על רקע בחירת השיר לשם שימוש במסע ההתרמה למען הילדים הנזקקים "Children in Need" ב-1997. הביצוע המחודש כלל הופעות של ריד עצמו ושל כ-30 זמרים נוספים (ביניהם בונו, דייוויד בואי, אלטון ג'ון, סוזן וגה וטום ג'ונס) והפך למעשה לאחד מהלהיטים הבולטים של שנות התשעים (במיוחד בבריטניה). ריד עצמו הקליט גרסה חדשה של השיר עבור אלבום הקונספט השאפתני שלו מ-2003, "The Raven", בביצועו של אנתוני הגרטי.
"Satellite of Love" מתאר אדם הצופה בשיגורו של לוויין בטלוויזיה, אך עוסק למעשה בתיאור "הסוג הגרוע ביותר של קנאה" אותה חש ריד לאחר שגילה כי חברתו בגדה בו. דייוויד בואי שר קולות רקע בשיר זה, אליהם התייחס ריד בהערות שצירף לאלבום האוסף "NYC Man" מ-2003: "זה לא צליל שהייתי מסוגל לפתח גם אם הייתם משאירים אותי לבד עם תוכנת מחשב למשך שנה. אבל לדייוויד יש אוזן לקטעים האלה... הוא זמר גדול".
רשימת השירים

Vicious – 2:55
Andy's Chest – 3:17
Perfect Day - 3:43
Hangin' 'Round – 3:39
Walk on the Wild Side – 4:12
Make Up – 2:58
Satellite of Love – 3:40
Wagon Wheel – 3:19
New York Telephone Conversation – 1:31
I'm So Free – 3:07
Goodnight Ladies – 4:19
Hangin' 'Round – 3:57 (דמו אקוסטי)
Perfect Day – 4:50 (דמו אקוסטי)
Model View Controller

דיאגרמה פשוטה המתארת את היחסים בין המודל, התצוגה והבקר. הקווים הרצופים מתארים קשר ישיר, והקווים המנוקדים מתארים קשר עקיף (דהיינו, באמצעות תבנית העיצוב Observer).
תבנית Model-View-Controller (בקיצור MVC, בתרגום חופשי: תבנית מודל-תצוגה-בקר) היא תבנית עיצוב בהנדסת תוכנה המשמשת להפשטת יישום כלשהו. התבנית מתארת טכניקה לחלוקת היישום לשלושה חלקים: "מודל", "תצוגה" ו"בקר", המחוברים ביניהם בצימוד רפוי מונחה אירועים. בדרך זו, התלות ההדדית בין ממשק המשתמש לשאר חלקי התוכנה פוחתת, ואת החלקים השונים ניתן לפתח באופן בלתי-תלוי. בנוסף, קל יותר לתחזק את התוכנה וכן לעשות שימוש חוזר בחלקי היישום שהופרדו.
MVC, בדומה לתבניות עיצוב רבות אחרות, תוארה לראשונה בשפת התכנות Smalltalk. התבנית תוארה לראשונה בשנת 1979 על ידי טרִיגְב רִינְסקַאוּג, אז עובד במעבדות המחקר של חברת זירוקס. היישום המקורי מתואר בהרחבה במאמר המשפיע שכתב סטיב ברובק.
תיאור התבנית

מקובל לחלק יישום תוכנה למספר שכבות נפרדות: שכבת התצוגה (ממשק משתמש), שכבת התחום העסקי (לעיתים נקראת גם "שכבת הלוגיקה העסקית") ושכבת הגישה לנתונים. בתבנית MVC, שכבת התצוגה מחולקת בנוסף ל"תצוגה" ו"בקר". יש המחשיבים את התבנית כתבנית עיצוב, אך בהשוואה לתבניות עיצוב אחרות, MVC עוסקת במבנים בקנה מידה בינוני-גדול ולכן נחשבת גם כתבנית ארכיטקטורה.
אופן הפעולה

ניתן ליישם את תבנית העיצוב MVC בדרכים רבות, אך לרוב היא מיושמת כך:
הבקר נרשם כ-Event Handler או Callback בתצוגה, בדרך כלל סמוך ליצירת הבקר. כלומר, יישום של שיטת היפוך הפיקוח (IoC). משמע, הבקר יקבל פיקוח כאשר יתרחש אירוע קלט בממשק המשתמש.
ביצוע פעולת גומלין עם הממשק. לדוגמה, לחיצה על כפתור "הוספת מוצר לסל הקניות".
הבקר שנרשם על התצוגה מקבל פיקוח ומשפעל שירותים המוגדרים במודל, כדי לשקף את הפעולה שבוצעה. לדוגמה, עדכון עגלת הקניות בפריט שנוסף.
התצוגה מקבלת בצורה עקיפה את חוכמת התצוגה שלה מהבקר, בדרך כלל באמצעות יישום של תבנית Strategy.
התצוגה משתמשת במודל כדי ליצור את ממשק המשתמש. לדוגמה, התצוגה מפיקה רשימה של הפריטים בעגלה, כפי שאלה מיוצגים כרגע במודל. בין השניים אין קשר הדוק, והמודל אינו מודע לכך שהתצוגה ניגשת למידע המאוחסן בו.
לעיתים, המודל עשוי להודיע על שינויים המתחוללים בו לצדדים שלישיים נוספים, בדרך כלל באמצעות יישום של תבנית Observer.
ממשק המשתמש ממתין לפעולות נוספות של המשתמש, וכשאלה מתרחשות, התהליך חוזר על עצמו.
מימושים

תבנית MVC השפיעה רבות על התכנון של ממשקי משתמש חלונאים רבים, החל מימי Smalltalk ועד ליישומי Web. עשרות מימושים של MVC זמינים לרוב פלטפורמות המחשוב וממשקי המשתמש העיקריים.
מימושים > סביבות חלונאיות

סביבות הפיתוח NeXTSTEP ו-OPENSTEP וכן אלה הנגזרות מהן Cocoa ו-GNUstep.
Data Core בסביבת מקינטוש של חברת אפל, המבוססת על Cocoa.
ספריית המסגרת Microsoft Foundation Classes (MFC) מיישמת גם היא MVC תחת השם Document/View Architecture.
סביבת הפיתוח www.asp.net/mvc
Java Swing, יישום רב-פלטפורמי של ממשק משתמש מתקדם.
בסביבת Eclipse, ספריית ממשק המשתמש Standard Widget Toolkit.
Qt toolkit החל מגרסה Qt4.
Business Server Pages) BSP) במערכת התוכנה של SAP.
מימושים > סביבות Web

Webwork2, JavaServer Faces ו-Apache Struts הן סביבות הפיתוח מונחות MVC הפופולריות ביותר.
.Net - MVC
Ruby on Rails
Laravel
Fusebox
Spring MVC
django
Mach-II
Maypole
CodeIgniter
Catalyst
ZNF
Apache Cocoon
SAP Web Dynpro
Zend Framework
ראו גם

MVVM
הערות שוליים

↑  Steve Burbeck, Ph.D.,‏ Applications Programming in Smalltalk-80(TM): How to use Model-View-Controller (MVC)‎, באתר The UIUC Smalltalk Archive (שמוארח באתר אוניברסיטת אילינוי באורבנה-שמפיין)